Downloaded from YTS.MX
Official YIFY movies site: YTS.MX
रिंग!
मनोरोग संबंधी मदद
डॉक्टर बाहर हैं
चलो भी, सैली। मैं देर नहीं कर सकता। मैंने ही अभ्यास का समय तय किया था।
आ रही हूँ, बड़े भैया।
सावधान!
सुप्रभात, चार्ली ब्राउन।
सुप्रभात, लाइनस, लूसी। तुम आज के अभ्यास के लिए तैयार हो?
हम अभ्यास करते ही क्यों हैं? हम कभी कोई खेल नहीं जीतते हैं।
यही तो कारण है। मैं हारकर थक चुका हूँ।
इसे इस नज़रिए से देखो, चार्ली ब्राउन,
हम जीत के मुक़ाबले हार से ज़्यादा सीखते हैं।
तो फिर मुझे तो दुनिया का सबसे स्मार्ट इंसान होना चाहिए।
क्या तुम मुझे सुप्रभात नहीं कहोगे, मेरे प्यारे बब्बू?
मैं तुम्हारा प्यारा बब्बू नहीं हूँ!
तो क्या योजना है, चार्ली ब्राउन?
नई यूनिफ़ॉर्म? नई प्लेबुक? कोई नया क्वार्टरबैक?
नहीं, एक नया कोच।
शायद तुम इतने मूर्ख नहीं हो।
टु मॉम (एंड डैड) विद लव
-सुप्रभात, सर। -सुप्रभात, मार्सी।
मैंने फुटबॉल पर काफ़ी पढ़ा है।
मैं वहाँ जाकर हॉगस्किन से बने उस प्राचीन बॉल को किक करने को तैयार हूँ।
वह पिगस्किन से बना है, मार्सी। और फुटबॉल इतना भी "प्राचीन" नहीं है।
ज़रूर, सर।
और मुझे "सर" मत बुलाओ। आज मैं "कोच" हूँ।
ठीक है, सुनो।
चक ने उसकी टीम को अगले सीज़न के लिए तैयार करने में मदद के लिए कहा है।
यह अच्छी चुनौती है।
अभ्यास के लिए तैयार हो? बढ़िया है।
मैं 100 जंपिंग जैक के साथ कसरत शुरू करना चाहूँगी।
मार्सी?
तुमने सुना न। कूदो!
एक, दो, तीन,
चार, पाँच, छह, सात, आठ, नौ, दस,
ग्यारह, 12, 13…
-देर से आने के लिए माफ़ करना, कोच। -उम्मीद है तुम्हारे पास अच्छा बहाना है, पिगपेन।
हाँ। चूँकि कल मदर्स डे है, कैंडी स्टोर में ग्राहकों की पंक्ति काफ़ी लंबी थी।
क्या?
मदर्स डे कल है? विश्वास नहीं होता मैं मदर्स डे के बारे में भूल गया।
मदर्स डे? मदर्स डे बेहद ख़ास होता है।
बकवास बंद करो, चक।
मार्सी, हम कहाँ थे?
मैं गिनती भूल गई।
चलो छोड़ो।
अब यह छोटा सा नमूना दिखाने का समय है। अब तुम लोग देखोगे
कि असली फुटबॉल कैसे खेला जाता है।
मार्सी, उन्हें बुलाओ।
अजीब नाक वाले बच्चे को ग़ौर से देखना।
उसकी चाल देखो।
ठीक है, बच्चे। बहुत हुआ।
चलो साधारण किक से शुरुआत करें।
ठीक है, तैयार हो जाओ!
बढ़िया किक थी, नन्हे बच्चे।
छोड़ो। किक भूल जाओ। चलो बॉल पास करें।
मुझे पता नहीं मेरी माँ को क्या पसंद आएगा। तुम चालाक हो, लाइनस। तुम क्या करोगे?
वैसे, मेरी माँ हर दिन मेरे लंच बॉक्स में नन्हे नोट डालती हैं,
बिल्कुल इसकी तरह।
"प्यारे बेटे, अच्छी तरह पढ़ाई करना।
याद रहे, सच्ची ख़ुशी पाने के लिए जो भी चाहिए,
वह पहले से तुम्हारे अंदर मौजूद है।
यह लंच तो बस बोनस है। प्यार, मॉम।"
कभी-कभी वह ज़्यादा भावुक हो जाती हैं।
अब सीधे जाओ और दाएँ मुड़ो।
अब बाएँ। अब पीछे जाओ।
वापस मत लौटो। तुम्हें पास दिया है, बॉल वापस नहीं करना है।
इस साल, मैंने उन्हें धन्यवाद देने के लिए एक ख़ास चिट्ठी लिखने का फ़ैसला किया है।
दुर्भाग्यवश, मुझे सूझ नहीं रहा कि मैं क्या लिखूँ।
मैं लिखने में माहिर नहीं हूँ।
"गुलाब… बनफशा"…
ऐसे नहीं खेलते हैं! उससे उलझो।
वह मुझे सुन भी रहा है?
तुम लोग क्या कर रहे हो?
मैं माँ के लिए एक तोहफ़ा बनाऊँगी जो एक सच्ची कलात्मक कृति होगी।
सच में? क्या बनाओगी?
अगर पता होता, तो बता देती!
-तुम अपनी माँ को क्या दोगी? -वह आजकल बहुत अच्छा बर्ताव कर रही हैं,
इसलिए मैं उन्हें रक़म बढ़ाकर एक नया पाँच डॉलर का नोट दूँगी।
कितना अच्छा विचार है।
नक़द।
तुम्हारे पास बॉल नहीं है।
मैं अपनी माँ के लिए एक धुन बना रहा हूँ।
धुन का नाम है, "आप सबसे अच्छी माँ हैं," एफ़ मेजर में।
मेरी माँ को गले लगना बेहद पसंद है,
इसलिए मैं उनके लिए कूपन बुक बना रहा हूँ।
रुको! अपने पीछे देखो।
नन्हा होने के बावजूद भी बढ़िया था। भागो! जाओ, जाओ, जाओ!
हाँ!
शानदार नहीं था, पर यह टचडाउन है!
तुम सबने… वह देखा?
-मदर्स डे। -हैप्पी मदर्स डे।
मदर्स डे सबसे बेहतरीन है न?
-हैप्पी मदर्स डे। -मुझे मदर्स डे बेहद पसंद है।
सभी ध्यान दोगे?
अगर तुम्हारे पास कोई बेहतर काम नहीं है तो?
दरअसल, मुझे आर्ट-संबंधी सामान खरीदने के लिए क्राफ़्ट स्टोर जाना है।
मुझे और कूपन बनाने हैं।
मुझे अब भी अपनी धुन के अंत पर काम करना है।
मेरे चॉकलेट के बॉक्स के साथ एक कार्ड देना बढ़िया होगा।
मुझे अपनी चिट्ठी लिखनी चाहिए।
माफ़ करना, कोच। मुझे भी जाना चाहिए।
मैं अगले अभ्यास का समय तय करने के लिए तुम्हें फ़ोन करूँगा।
ठीक है, जाओ, चले जाओ।
पर जब अगला सीज़न हार जाओ, तो मुझे दोष मत देना।
कम से कम कोई तो है जिसका इस बेकार मदर्स डे के कारण ध्यान नहीं भटका है।
तुम भी? सब मुझे छोड़कर चले गए।
सब नहीं, कोच। सर।
अब, यह पैंतरा देखो।
मैं पीछे मुड़ती हूँ और रनिंग बैक को पास देने का ढोंग करती हूँ।
पर फिर मैं बॉल अपने पास ही रखती हूँ,
विरोधी टीम को उलझन में डालने के लिए कुछ पैंतरे आज़माती हूँ,
और टचडाउन के लिए भागती हूँ।
सर…
यह बेहद दिलचस्प है, सर,
पर शायद हमें यह तब करना चाहिए जब बाकी खिलाड़ी भी मौजूद हों।
नहीं। केवल मदर्स डे के कारण मैं अपनी योजनाएँ नहीं बदलूँगी।
शायद हमें कुछ और करना चाहिए जो मज़ेदार हो।
किसने कहा कि मुझे मज़ा नहीं आ रहा है?
क्या मुझे देखकर नहीं लगता कि मुझे मज़ा आ रहा है?
-आप इस पर बात करना चाहती हैं, सर? -नहीं।
सर, मुझे सच में खेद है कि आपकी माँ नहीं है।
मुझे बस समझ नहीं आता कि मदर्स डे इतना महत्वपूर्ण क्यों है।
मदर्स डे… बकवास है!
अच्छा हुआ कि हमने इस पर बात की, सर।
तुम्हें बस घर लौटना चाहिए, मार्सी।
पक्का तुम्हें भी कल की तैयारी करनी होगी।
मैंने तैयारी कर ली है, सर। मैंने कपकेक बनाए।
मैं आपके साथ ही रुकना चाहूँगी।
हर साल यही होता है।
मेरा दिन अच्छा बीत रहा होता है, और फिर कोई मदर्स डे का ज़िक्र कर देता है।
और अचानक मुझे याद आ जाता है कि मैं एकलौती हूँ जिसकी माँ नहीं है।
ज़रूर यह दुखद होगा, सर।
सच में दुखद है, मार्सी।
पिछले साल, मैंने बीमार होने का नाटक किया था
ताकि मुझे उस हफ़्ते स्कूल न जाना पड़े।
मुझे याद है। आपको उल्टियाँ हुई थीं।
अगर आप चाहें, तो मदर्स डे पर मेरे घर आ सकती हैं।
मुझे मेरी माँ साझा करने में आपत्ति नहीं है।
तुम्हारी माँ अच्छी हैं, पर यह एक ही बात नहीं है।
क्या मैं कोई मदद कर सकती हूँ?
पता नहीं, मार्सी।
क्या तुम मदर्स डे को हमेशा के लिए मिटा सकती हो?
नहीं, सर।
मुझे पता है।
चलो जाकर चक का फुटबॉल लौटा दें।
"मेरी माँ के लिए।" नहीं।
"प्यारी माँ।" नहीं।
"ओ मेरी माँ।"
"ए, माँ।"
पत्र लेखन एक लुप्त कला है।
"माँ।"
हटो, लाइनस।
मुझे मदर्स डे का तोहफ़ा बनाने के लिए टेबल की ज़रूरत है।
मैं वाटरकलर से माँ की तस्वीर बनाऊँगी।
वह इस पर एक नज़र डालेंगी और कहेंगी,
"यह तस्वीर फ्रिज पर लगानी चाहिए।"
यह बढ़िया विचार सुनाई पड़ता है।
मेरा मानना है कि सबसे बेहतरीन तोहफ़े दिल से बनाए जाते हैं।
भाड़ में गया, दिल। यह कला है।
एक महान कलाकार होने का अर्थ है अनुशासन, एकाग्रता
और अपनी उत्कृष्ट कृति बनाने में कभी जल्दबाज़ी न करना।
हो गया!
क्या तुमने हाल ही में माँ को देखा है?
शायद मैं कुछ और बनाऊँगी। कुछ प्रेरित।
ईमानदारी और ज़्यादा ईमानदारी में बेहद बारीक़ अंतर है।
आप दरवाज़े की घंटी नहीं बजाएँगी?
मैं किसी से मिलना नहीं चाहती।
आपको मेरा रुमाल चाहिए?
मैं रो नहीं रही हूँ, सोच रही हूँ।
कभी-कभी आपके भाव एक जैसे दिखते हैं।
ख़ैर, अगर चाहिए तो माँग लेना।
पता नहीं मैं इतनी उदास क्यों हो जाती हूँ।
शायद इसलिए क्योंकि आपको आपकी माँ की याद आती है?
मैंने कभी माँ को देखा ही नहीं। मुझे उनकी याद कैसे आ सकती है?
शायद आपको उसकी याद आती है जो माँएँ करती हैं,
जैसे कि आपके पसंदीदा कुकी बनाना
और ऊँगली कटने पर उस पर बैंडेज लगाना
और आपका पसंदीदा गाना गाना?
मुझे उन चीज़ों की याद नहीं आती है।
वह चीज़ें मेरे डैड मेरे लिए करते हैं। वह सबसे बेहतरीन हैं।
आपके डैड बहुत अच्छे हैं।
आप ठीक हैं, सर?
मार्सी, माँएँ कई तरह की होती हैं, है न?
बेशक़। फ़ॉस्टर बच्चों की माँएँ शानदार होती हैं।
गोद लिए हुए बच्चों की भी। कुछ बच्चों की तो दो माँएँ भी होती हैं।
हाँ। और मेरे जैसे बच्चे जिनकी माँ नहीं है, उनके पास माँ की जगह लेने वाला कोई हो सकता है।
और उन सभी माँओं को सराहे जाने का हक़ है, है न?
ज़रूर।
तो फिर, मैं वही करूँगी।
मदर्स डे पर, मैं अपने डैड के लिए जश्न मनाऊँगी।
यह इतना सरल है।
मुझे बस उनके लिए मदर्स डे का तोहफ़ा लेना है।
कोई कार्ड?
हाँ, सही कहा! कार्ड!
मैं उनके लिए कार्ड लूँगी। और बैंग! मैं उदास नहीं रहूँगी। समस्या सुलझ गई।
मार्सी, तुम जीनियस हो!
सच में?
विश्वास नहीं होता कि मदर्स डे कल ही है।
पिछले साल का मदर्स डे अभी हाल ही में नहीं था?
यह हर साल आता है।
पर ध्यान केंद्रित करो, सैली। हमें एक ख़ास तोहफ़ा सोचना है।
सैली, शायद मुझे कुछ सूझा है।
माँ का पसंदीदा खाना क्या है?
वही जो उन्हें बनाना न पड़े।
सही कहा।
कल हम उनके लिए ब्रेकफ़ास्ट इन बेड बनाएँगे।
इससे उनकी चादर ख़राब नहीं हो जाएगी?
मुझे नहीं लगता तुम ब्रेकफ़ास्ट इन बेड का मतलब समझ रही हो।
यह ट्रे पर परोसा जाता है, और यह बेहद उत्कृष्ट होता है।
मुझे तो लगता है गंदगी फैलेगी।
मेरा विश्वास करो, उन्हें यह बेहद पसंद आएगा।
पर हमें पहले अभ्यास करना चाहिए।
चाइना कैबिनेट से सुंदर प्लेटें ले आओ।
ठीक है, बड़े भैया।
आटा
क्य…
तुमने तो कहा था ब्रेकफ़ास्ट इन बेड से गंदगी नहीं फैलेगी।
हे भगवान!
हम पहुँच गए हैं। ठीक है।
हमें मदर्स डे कार्ड ढूँढना है जिस पर लिखा हो,
"धन्यवाद, डैड, इतनी अच्छी माँ बनने के लिए।"
यह तार्किक… लगता है।
"प्यारी माँ, आपकी मुस्कान मेरा दिन बना देती है।" नहीं।
"प्यारी माँ, आपके लिए मेरा प्यार"…
"चीनी से भी मीठी माँ के लिए।" यह भी नहीं।
वे मदर्स डे कार्ड कहाँ हैं जो उन्हें पसंद आएँगे?
जिनमें ट्रक या स्पोर्ट्स या थोड़ा फ़लालैन हो?
यह सब फूलों से भरे और भावुक हैं।
"माँ, ओ माँ!" अरे, नहीं।
नहीं। कभी नहीं। नहीं।
विश्वास नहीं होता है। यहाँ मेरे डैड के लिए कुछ नहीं है।
क्या तुमने कोई कार्ड देखा है जिस पर लिखा हो,
"दुनिया की सबसे बेहतरीन दादी को हैप्पी मदर्स डे"?
मुझे एक छोटा और प्यारा कार्ड चाहिए, बिल्कुल उनकी तरह।
ऐसा कार्ड नहीं मिलेगा।
"मेरी दादी जैसी कोई नहीं है।
दुनिया की सबसे बेहतरीन दादी को हैप्पी मदर्स डे।"
यह उत्तम है।
धन्यवाद। मार्सी।
माफ़ करना।
क्या मुझे दिखा सकते हो मुझे अपने डैड के लिए मदर्स डे कार्ड कहाँ मिलेगा?
शायद तुम्हें अपने कार्ड का संग्रह बढ़ाना चाहिए।
सबके परिवार एक जैसे नहीं होते हैं। शीश।
मार्सी।
माफ़ करना।
चलो।
मैं हार नहीं मानूँगी।
चलो चलें।
आइस स्केट्स कैसे रहेंगे?
उनके टखने कमज़ोर हैं।
-फूल कैसे रहेंगे? -उन्हें एलर्जी है।
प्यार
-गहने? -बढ़िया है, पर ज़्यादा महंगे हैं।
केक कैसा रहेगा?
उन्हें नमकीन चीज़ें पसंद हैं।
पार्लर में एक दिन?
उन्हें खीरों से नफ़रत है।
उनके लिए गाना लिखोगी?
मैं हार मानती हूँ। यह असंभव है।
तुम्हें नहीं लगता कि रसोई साफ़ करना भी एक तरह से तोहफ़ा होता है?
समय बीतता जा रहा है। चलो ढूँढते रहें।
आइस क्रीम केक कैसा रहेगा?
दरअसल, यह बुरा विचार नहीं है।
कृपया, एक आइस क्रीम केक देना।
-स्ट्रॉबेरी। -स्ट्रॉबेरी।
यह…
-बड़ा वाला। -कृपया, बड़ा वाला देना।
सैली, मेरे पास पैसे कम हैं। तुम्हारे पास पैसे हैं?
एक के बाद एक गड़बड़ी।
मदर्स डे बस एक वाणिज्यिक घोटाला है।
धन्यवाद, सर।
क्या मैं यह मानूँ कि तुम यह वाणिज्यिक घोटाला नहीं खाओगी?
बेशक़ खाऊँगी।
जब आइस क्रीम का मामला हो, तो मैं अपने सिद्धांतों के साथ समझौता कर सकती हूँ।
शायद तुम सोच रहे होगे मुझे यह सुंदर ताज कहाँ से मिला।
मेरे दिमाग़ में यह आया ज़रूर था।
मैंने यह अपनी माँ को कल देने के लिए बनाया है,
ताकि वह महसूस कर सकें कि एक दिन के लिए रानी बनना कैसा होता है।
मैं इसका परीक्षण कर रही हूँ, और मुझे बहुत अच्छा महसूस हो रहा है।
मुझे कभी अपने डैड के लिए कुछ नहीं मिलेगा…
मदर्स डे, मदर्स डे… जहाँ भी जाती हूँ, बस वही सुनाई देता है।
अगर एक और बार "मदर्स डे" सुनाई दिया, तो मैं… तो मैं चिल्ला दूँगी।
हमने मदर्स डे के लिए हमारी माँ के लिए आइस क्रीम केक खरीदा है।
मैं मदर्स डे के लिए उनके लिए वैनिला या चॉकलेट केक लेना चाहता था।
पर सैली ने स्ट्रॉबेरी का सुझाव दिया।
और यह मदर्स डे के लिए उत्तम फ़्लेवर लगा।
मदर्स डे। मदर्स डे।
यह बर्बाद हो गया! देखो तुमने क्या किया!
माफ़ करना, लूसील।
चक। यह बस…
समझाने का समय नहीं है।
सर, वापस लौटिए।
ज़ाहिर तौर पर मदर्स डे उसका पसंदीदा उत्सव नहीं है।
-सर? आप कहाँ जा रही हैं? -घर।
मैं बस अपने डैड के लिए मदर्स डे का तोहफ़ा लेना चाहती थी। मैं वह नहीं कर पाई।
-शायद हम… -नहीं, मार्सी।
तुम जो भी कहना चाहती हो, मैं वह नहीं सुनना चाहती।
जब भी तुम मदद करने की कोशिश करती हो, मुझे अंत में ज़्यादा बुरा महसूस होता है।
माफ़ करना, सर। मेरा वह इरादा नहीं था।
मदर्स डे हमेशा से मेरे लिए एक बुरा अनुभव रहा है, और यह कभी नहीं बदलेगा।
इसलिए कृपया, मुझे अकेला छोड़ दो।
पक्का चींटियों को मदर्स डे मनाने की ज़रूरत नहीं पड़ती है।
भाग्यशाली चींटियाँ।
शायद, चींटियाँ भाग्यशाली होती हैं।
वे हमेशा जानती हैं कि उन्हें कहाँ स्वीकारा जाएगा।
हर समय, मेरे डैड मुझसे पूछते हैं,
"पेपरमिंट पैटी, तुम्हें पता है तुम क्या हो?"
और मैं हमेशा "नहीं" कहती हूँ।
फिर वह मुझसे कहते हैं, "तुम एक दुर्लभ रत्न हो।" और फिर हम हँसने लगते हैं।
पर कभी-कभी मैं सोचती हूँ काश मैं इतनी दुर्लभ नहीं होती।
शायद मैं समझती हूँ।
आज सभी इतने उत्साहित थे। बेहद उत्साहित थे।
वे अपनी माँ के लिए जश्न मनाने को लेकर ख़ुश थे।
और मुझे पता था, कि चाहे मैं जो भी करूँ, मैं कभी वह एहसास महसूस नहीं कर सकूँगी।
और मुझे गुस्सा आ रहा था।
आपने कभी सोचा कि शायद यह आपका गुस्सा नहीं, बल्कि उदासी है?
रोने से मन हल्का होता है, सर।
आँसू की एक बूँद को रोना नहीं कहते हैं।
शायद आप अपने डैड के लिए कुछ और ले सकती हैं।
दोबारा शुरू मत हो जाओ।
मैं सोच रही थी, सर, हमने आम चीज़ें आज़माकर देख लीं।
पर आप दुर्लभ हैं।
क्या कुछ ऐसा है जो केवल आप ही उन्हें दे सकती हैं?
पता नहीं।
आप दोनों को कौन सी चीज़ें साथ करना पसंद हैं?
सब कुछ।
हम बेसबॉल खेलते हैं। उन्होंने मुझे फुटबॉल के बारे में सारी चीज़ें सिखाईं।
हमें एक-दूसरे को बचकाने चुटकुले सुनाना पसंद है। वे जितने ज़्यादा बचकाने होते हैं, हम उतना ही हँसते हैं।
उन्हें मुझे हँसते देखना बेहद पसंद है। वह कहते हैं कि इससे उन्हें मेरी माँ की याद आती है।
मुझे पता है मदर्स डे कैसे मनाना है।
कल मैं पूरा दिन अपने डैड के साथ बिताऊँगी।
हम खेलेंगे और एक-दूसरे से बातें करेंगे और मैं उन्हें हँसाऊँगी।
और वह मुझे हँसाएँगे।
और साथ मिलकर, हम बेहद हँसेंगे।
यह एक डैड के लिए अब तक का सबसे अच्छा मदर्स डे तोहफ़ा सुनाई पड़ता है।
हाँ! सही कहा! मुझे जाना होगा!
मार्सी, अगर मैंने कुछ कहा हो जिससे तुम्हारी भावनाओं को ठेस पहुँची, तो मुझे माफ़ कर देना।
-तुम एक सच्ची दोस्त हो। -आप भी, सर।
और तुम्हारी माँ को मेरी तरफ़ से मदर्स डे की शुभकामनाएँ देना!
ज़रूर, सर।
माँ के लिए
यह सुंदर है। पर इतना सुंदर है कि फ्रिज पर लगाया जा सके?
बेशक़ फ्रिज पर लगाने लायक सुंदर है।
शुक्र है।
मुझे ख़ुद पर शक़ होने लगा था।
-पर इसमें अब भी कुछ कमी है। -क्या? पर तुमने अभी-अभी कहा…
सभी कार्ड के अंदर एक संदेश होना चाहिए। यह नियम है।
ठीक है, समझदार इंसान। तुम्हारी चिट्ठी में क्या लिखा है?
देखो।
लाइनस। यह… यह वही है जो काश मैं कह पाती।
वैसे, मेरी चिट्ठी को लिफ़ाफ़ा चाहिए।
अगर तुम चाहो, तो हम वह तुम्हारे कार्ड में डालकर
एक साथ माँ को दे सकते हैं।
तुम ऐसा करोगे?
बस यहाँ थोड़ा सा बदलाव करना होगा।
"प्यारी माँ, आप जो नोट मेरे स्कूल लंच में डालती हैं,
मैं उसके लिए धन्यवाद कहने के लिए यह चिट्ठी लिख रहा हूँ।
और, मेरे स्कूल लंच के लिए भी धन्यवाद कहने हेतु, ख़ासकर बलोनी सैंडविच के लिए,
टूना मछली के लिए नहीं।"
"आप मेरे लिए जो भी करती हैं, उसके लिए आपको धन्यवाद देने का यह मेरा तरीका है।
जब मैं डरा हुआ होता हूँ, आप मुझे गले लगाती हैं और प्यार करती हैं।
जब मैं अकेलापन महसूस करता हूँ, आप मुझे अपना 'सबसे अच्छा दोस्त' बुलाती हैं।
मुझे वह बेहद पसंद है।
आपके पास हमेशा मेरे नए विचार सुनने का समय होता है।"
हग्स
"आप मुझे गले लगाती हैं और चूमती हैं, मेरे दोस्तों के सामने भी,
जिससे कभी-कभी शर्मिंदगी महसूस होती है, पर मुझे वह फिर भी पसंद है।
जब मैं ग़लतियाँ करता हूँ, आप मुझे बार-बार कोशिश करने के लिए प्रेरित करती हैं।
आप सुनिश्चित करती हैं कि मैं हर रात सुरक्षित हूँ।
आप अपने ख़ास तरीके से मेरे लिए बेहतरीन कोशिशें करती हैं।"
दूर जाइए, डैड।
बढ़िया कैच।
अब वह बॉल नहीं मिलेगी, डैड।
एक और सुनिए। अंडे ने शेफ़ से क्या कहा?
"आप बेहद मज़ाकिया हैं।"
"जब मैं उदास होता हूँ, आप मुझे हँसाती हैं।
और फिर आप भी हँसती हैं, जिससे मुझे ज़्यादा हँसी आती है।"
"सबसे ज़रूरी, मुझे पता है कि आप वह हैं जो मुझसे प्यार करती हैं और हमेशा मेरा साथ देंगी।
शायद सभी माँएँ यही करती हैं। पर आप सबसे अच्छे तरीके से करती हैं। इसलिए"…
अभी तुम्हें मेरे साथ बोलना होगा।
हम आपसे बहुत, बहुत, बहुत प्यार करते हैं। हैप्पी मदर्स डे।
माँ के लिए
चार्ल्स एम. शल्ज़ की द पीनट्स कॉमिक स्ट्रिप पर आधारित
रॉब गिब्स की याद में 1964-2020
उप-शीर्षक अनुवादक: मून कलिता
धन्यवाद, स्पार्की। हमेशा हमारे दिलों में रहोगे।